Diari Oficial de la Generalitat Valenciana


Sumari del DOGV 3873, del 08-11-2000 (2000/8876)

ORDRE de 30 d'octubre de 2000, de la Conselleria d'Agricultura, Pesca i Alimentació, per la qual es modifica parcialment l'Ordre de 2 de juny de 2000, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 204/1996, de 9 de febrer, modificat pel Reial Decret 2.067/1999, de 30 de desembre, sobre millores estructurals i modernització de les explotacions agràries.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/10/30/(1)/dof/vci/html**

### Dades del document

Número de DOGV
:   3873

Data del DOGV
:   08-11-2000

Secció del DOGV
:   I. DISPOSICIONS GENERALS

Número del document
:   2000/8876


Data del document
:   30-10-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * legislació
    * ajuda a la modernització
    * explotació agrària
    * suport econòmic
    * ajuda a l'agricultura
    * estructura agrària

ORDRE de 30 d'octubre de 2000, de la Conselleria d'Agricultura, Pesca i Alimentació, per la qual es modifica parcialment l'Ordre de 2 de juny de 2000, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 204/1996, de 9 de febrer, modificat pel Reial Decret 2.067/1999, de 30 de desembre, sobre millores estructurals i modernització de les explotacions agràries. [2000/S8876]
  
El procés d'aprovació per part de la Unió Europea al llarg de l'any 2000 dels diferents programes executables en el període 2000/2006 introdueix elements d'elegibilitat als quals cal adaptar les normatives d'Estat, i algun d'aquests afecta allò que s'estableix en l'Ordre de 2 de juny de 2000, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 204/1996, de 9 de febrer, sobre millores estructurals i modernització de les explotacions agràries.
  
Com a conseqüència d'això, i com que es considera convenient, així mateix, millorar o completar la redacció de l'ordre esmentada per a una correcta interpretació i aplicació.
  
I fent ús de les atribucions que tinc conferides,
  
ORDENE
  
Article únic
  
1. Fer una nova redacció del punt 1 de l'article 3, el qual quedarà de la manera següent:
  
«Per a la concessió d'ajudes a les inversions en les explotacions agràries per mitjà de plans de millora, caldrà ajustar-se a les disposicions de la secció primera del capítol II del Reial Decret 204/1996 i als annexos 2, 3, 4, 6 i 7 d'aquest.
  
No seran objecte d'ajudes les inversions en plans de millora la finalitat dels quals siga l'adquisició de terres que s'estipula en l'apartat g) de l'article 5 i l'article 26, els dos del Reial Decret 204/1996.
  
Així mateix, tampoc no seran objecte d'ajudes les inversions en plans de millora estipulats en l'apartat c) de l'article 5 del reial decret esmentat quan aquestes tindran per objecte la diversificació de les activitats productives a través d'activitats turístiques, cinegètiques, artesanals o de la fabricació i venda dels seus productes en l'explotació.»
  
2. Afegir-hi un segon paràgraf al punt 1 de l'article 4 amb el text següent:
  
«No obstant això, no seran auxiliables les primeres instal·lacions previstes en els apartats a) i b) del punt 14 de l'annex 1 del Reial Decret 204/1996.»
  
3. Fer una nova redacció del punt 6 de l'article 4, el qual quedarà de la manera següent:
  
«A l'efecte de les disposicions del punt 3 de l'annex 8 del Reial Decret 204/1996, no es podrà atorgar subvencions per instal·lació efectuada en una mateixa explotació matriu en la qual, en els últims cinc anys anteriors a la sol·licitud, ja s'havia concedit alguna subvenció per a la primera instal·lació d'un jove.»
  
4. Suprimir el punt 11 de l'article 4.
  
5. Suprimir el punt 12 de l'article 4.
  
6. Fer una nova redacció del segon paràgraf del punt 6 de l'article 6, el qual quedarà de la manera següent:
  
«Tot això sense perjudici que les inversions realment executades en un pla de millora no faran disminuir la renda unitària de treball de l'explotació o, en els casos en què s'augmente el nombre d'UTA i no disminuïsca el marge net d'aquesta.»
  
7. Fer una nova redacció del punt 10 de l'article 6, el qual quedarà de la manera següent:
  
«Les inversions sol·licitades s'hauran d'ajustar a les necessitats de l'explotació i a l'objecte per al qual es concedeixen les ajudes, i es podran desestimar si a sol·licitud de l'instructor el beneficiari no justifica suficientment la necessitat per mitjà de memòria elaborada per un tècnic competent i visada pel col·legi professional corresponent».
  
8. Afegir-hi un quart paràgraf al punt 1 de l'article 7 amb el text següent:
  
«També serà document acreditatiu suficient de la titularitat la certificació definitiva d'explotació prioritària que haja estat expedida amb data posterior al dia 1 de gener de l'any 2000».
  
9. Fer una nova redacció de l'últim paràgraf del punt 2 de l'article 7, el qual quedarà de la manera següent:
  
«Quan l'interessat tindrà declarades en l'impost de la renda de les persones físiques ingressos procedents del rendiment del treball personal, n'haurà d'acreditar suficientment la procedència i quantia».
  
10. Afegir-hi un últim guió a l'annex III:
  
«- Reial Decret 348/2000, de 10 de març, pel qual s'incorpora a l'ordenament jurídic la Directiva 98/58/CE, referent a la protecció dels animals a les explotacions ramaderes».
  
Disposicions addicionals
  
Primera
  
A la Comunitat Valenciana, serà d'aplicació el que es disposa en el capítol III i en el capítol IV de l'Ordre de 2 de juny de 2000, de la Conselleria d'Agricultura, Pesca i Alimentació, per a l'aplicació del Reial Decret 204/1996, de 9 de febrer, modificat pel Reial Decret 2.067/1999, de 30 de desembre, sobre millores estructurals i modernització de les explotacions agràries, per a la certificació d'explotacions prioritàries.
  
Segona
  
Aquesta ordre serà aplicable a les sol·licituds d'ajudes acollides al Reial Decret 204/1996 sol·licitades a partir del dia 1 de novembre de l'any 2000 que no tinguen resolució en la data de la publicació.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 30 d'octubre de 2000
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ


Còpia Permalink ELI